ΚΑΝΟΝΙΣΜΟΣ (ΕΟΚ) αριθ. 1792/77 ΤΗΣ ΕΠΙΤΡΟΠΗΣ της 3ης Αυγούστου 1977 περί τροποποιήσεως του κανονισμού (ΕΟΚ) αριθ. 368/77 "περί της πωλήσεως δια δημοπρασίας αποκορυφωμένου γάλακτος σε σκόνη, το οποίο προορίζεται για τη διατροφή χοίρων και πουλερικών"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 559/76(2), και ιδίως το άρθρο 7 παράγραφος 5 και το άρθρο 28,

Εκτιμώντας:

ότι το παράρτημα του κανονισμού (ΕΟΚ) αριθ. 368/77 της Επιτροπής, της 23ης Φεβρουαρίου 1977, περί της πωλήσεως δια δημοπρασίας αποκορυφωμένου γάλακτος σε σκόνη, το οποίο προορίζεται για τη διατροφή χοίρων και πουλερικών(3), όπως τροποποιήθηκε τελευταία από τον κανονισμό (ΕΟΚ) αριθ. 1004/77(4)- προβλέπει τις μεθόδους μετουσιώσεως που πρέπει να χρησιμοποιηθούν-

ότι προσφέρονται νέες δυνατότητες διαθέσεως για τη χρησιμοποίηση του αποκορυφωμένου γάλακτος σε σκόνη στη διατροφή χοιριδίων δια της εφαρμογής του τύπου Ι Δ ότι, εν τούτοις, η εφαρμογή του τύπου Ι Δ κατά τον παρόντα προσδιορισμό του δύναται να προσκρούσει σε ορισμένες δυσχέρειες, ιδίως λόγω των απαιτήσεων ορισμένων εθνικών νομοθεσιών- ότι, για να διευρυνθεί η έκταση εφαρμογής του τύπου ΙΔ, ενδείκνυται να προβλεφθεί μια εναλλαγή ως προς τα συνθετικά που χρησιμοποιούνται-

ότι το άρθρο 6 παράγραφος 3 του κανονισμού (ΕΟΚ) αριθ. 368/77 προβλέπει τη δυνατότητα για τα Κράτη μέλη να μην εφαρμόζουν την μετουσίωση του αποκορυφωμένου γάλακτος σε σκόνη με άμεση ενσωμάτωση ή να μην επιτρέπουν την χρησιμοποίηση των προϊόντων που προκύπτουν από την εφαρμογή τύπων που προβλέπονται στο κεφάλαιο 2 του παραρτήματος- ότι, για να είναι σε θέση η Επιτροπή να ακολουθήσει την εφαρμογή του κανονισμού (ΕΟΚ) αριθ. 368/77, πρέπει να πληροφορηθεί την προσφυγή που έχει γίνει από τα Κράτη μέλη σ' αυτές τις δυνατότητες καθώς και τους τύπους που χρησιμοποιούν οι μεταποιητές-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο τύπος Ι Δ που εμφαίνεται στο κεφάλαιο 1 του παραρτήματος του κανονισμού (ΕΟΚ) αριθ. 368/77 αντικαθίσταται από τους ακολούθους τύπους:

"Τύπος Ι Δ 1

- 90 χιλιόγραμμα αλεσμένα σιτηρά και/ή αλεσμένες πίττες

και

- 800 γραμμάρια καρβοξυλμεθυλικής κυτταρίνης

και

- 200 γραμμάρια σιδήρου υπό μορφή θειϊκού σιδήρου με επτά μόρια ύδατος.

Τύπος Ι Δ 2

- 45 χιλιόγραμμα αλεσμένα σιτηρά και/ή αλεσμένες πίττες

και

- 500 γραμμάρια καρβοξυλμεθυλικής κυτταρίνης

και

- 200 γραμμάρια σιδήρου υπό μορφή θειϊκού σιδήρου με επτά μόρια ύδατος

και

- 120 γραμμάρια χαλκού υπό μορφή θειϊκού χαλκού με πέντε μόρια ύδατος."

2. Στο κεφάλαιο 3 υπό β) του παραρτήματος του κανονισμού (ΕΟΚ) αριθ. 368/77, προστίθεται στο τέλος το ακόλουθο εδάφιο:

"Κατά την έννοια των προηγουμένων διατάξεων, με τον "τύπο Ι Δ" νοούνται ο τύπος Ι Δ 1 και ο τύπος Ι Δ 2."

Άρθρο 2

Το ακόλουθο άρθρο 18α προστίθεται στον κανονισμό (ΕΟΚ) αριθ. 368/77:

"Άρθρο 18α

Τα Κράτη μέλη ανακοινώνουν στην Επιτροπή:

- τις περιπτώσεις κατά τις οποίες έχουν κάνει χρήση του άρθρου 6 παράγραφος 2,

- τους προβλεπόμενους στο παράρτημα τύπους που χρησιμοποιούνται στην επικράτειά τους, και

- τις ενδεχόμενες τροποποιήσεις στα στοιχεία αυτά."

Άρθρο 3

Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 3 Αυγούστου 1977.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 148 της 28.6.1968, σ. 13.

(2) ΕΕ αριθ. Ν 67 της 15.3.1976, σ. 9.

(3) ΕΕ αριθ. Ν 52 της 24.2.1977, σ. 19.

(4) EΕ αριθ. Ν 120 της 13.5.1977, σ. 8.